Návrh programu vojenských cvičení súvisiacich s vysielaním príslušníkov a jednotiek Ozbrojených síl Slovenskej republiky do zahraničia a s pobytom príslušníkov a jednotiek ozbrojených síl iných štátov na území Slovenskej republiky v rámci bilaterálnej a multilaterálnej spolupráce v roku 2003.

1.	Vojenské aktivity v rámci bilaterálnej spolupráce.

A. Aktivity medzi Ozbrojenými silami Slovenskej republiky a ozbrojenými silami 
    členských štátov NATO.

Poľská republika

Výmenný výcvik tankovej čaty 1.mb OS SR a 21.hb Armády PR. Aktivita sa uskutoční v mesiaci september (termín bude upresnený) v Poľskej republike v meste Rzeszow. Za SR sa zúčastní 20 osôb, len s osobnými zbraňami, v trvaní 5 dní. Cieľom výcviku je odovzdanie skúseností pri výcviku tankových čiat. Za aktivitu zodpovedá 1.mb VePS OS SR

Výmenné cvičenie tankovej čaty 1. mb a 21. hb. Armády Poľskej republiky. Aktivita sa uskutoční v Slovenskej republike  v 4. štvrťroku, potrvá 5 dní. Cvičenia sa zúčastní 30 príslušníkov APR. 

Výmena jednotiek vojskovej PVO s vykonaním plánovaných strelieb. Aktivita sa uskutoční v Slovenskej republike v mesiaci august, za APR sa jej zúčastní 20 osôb.

Výcvik prieskumných jednotiek medzi prieskumnými rotami 1. mb. a 2. psp. Armády PR. Aktivita sa uskutoční v Slovenskej republike, v mesiaci november 2003, potrvá 5 dní a za Armádu PR sa jej zúčastní 20 osôb. Cieľom je vykonať spoločné cvičenie s prieskumnými jednotkami Armády PR.

Česká republika

Spoločný výcvik mechanizovaných jednotiek na úrovni čata. Aktivita sa uskutoční v druhom štvrťroku 2003 (termín bude upresnený) v Českej republike v meste KROMĚŘÍŽ. Bude trvať 7 dní. Za OS SR sa aktivity zúčastní 40 osôb, len s osobnými zbraňami. Cieľom aktivity je uskutočniť spoločný výcvik mechanizovaných čiat na štandardoch NATO. Za aktivitu zodpovedá 2.mb PS OS SR

Francúzska republika  

Účasť dôstojníkov KIS na cvičení v GUIBERT Francúzskej republike. Aktivita sa uskutoční  v mesiaci marec – apríl. Zúčastnia sa 3 príslušníci (z VelPS, VelVS a VA LM) v trvaní 3 dni.

Účasť slovenských dôstojníkov na cvičení OPERA (operačné plánovanie vzdušných síl za účasti síl zvláštneho určenia v CREI. Účasť: vo FR, 3 príslušníci VelVS, 6. -24. októbra.

Nemecká spolková republika

Letné prežitie. Letné prežitie študentov pilotného smeru vo vnútrozemí v NSR. Aktivita sa uskutoční v období máj – august v trvaní 5 dní, zúčastní sa 5 príslušníkov OS SR.

Zimné prežitie. Zimné prežitie študentov pilotného smeru vo vnútrozemí SRN. Aktivita sa uskutoční v zimnom období v trvaní 5 dní, zúčastní sa 5 príslušníkov OS SR.

Cvičenie COMBINED EFFORT Cvičenie FuAK Hamburg v NSR. Aktivita sa uskutoční v mesiaci marec v trvaní  5 dní. Aktivity sa zúčastnia 3 príslušníci OS SR. 

Cvičenie KOREX  Účasť jednotiek VA LM na cvičení KOREX v NSR. Aktivita sa uskutoční v mesiaci november v trvaní 5 dní. Aktivity sa zúčastnia 3 príslušníci OS SR.

Nórske kráľovstvo

Zimný výcvik v „Home Guard Winter Walfare school“ v Dombase. Ide o výcvik zameraný na prežitie a taktiku v zimnom prostredí pre veliteľov družstva a roty. Miesto: Nórske kráľovstvo, aktivita sa uskutoční 10.-28. februára, zúčastnia sa 3 príslušníci OS SR.

Výcvik slovenského práporu rýchleho nasadenia vo výcvikovom bojovom centre „Kampuks“ v Rene. Účasť: 4 príslušníci OS SR v trvaní 3 dni.

Talianska republika

Zimný výcvik vo vysokohorskom teréne, prežitie. Aktivita sa uskutoční v Talianskej republike v mesiaci február v trvaní 7 dní, zúčastnia sa 2 príslušníci OS SR.

Belgické kráľovstvo

Spoločný výcvik potápačov ženijného vojska. Aktivita sa uskutoční v Slovenskej republike v 3. štvrťroku, potrvá 5 dní a zúčastní sa jej 5 osôb z Belgického kráľovstva.

Kurz ostreľovačov v Marche Les Dames. Aktivita sa uskutoční 14. 4.-25. 5., resp. 8. 9.-17. 10. (12 dní). Účastníci musia mať vlastné zbrane! Na oboch aktivitách sa zúčastnia 2 príslušníci OS SR.

Cvičenie – Pochod jednotky PARACOMMANDO v ťažkom teréne. Aktivita sa uskutoční v mesiaci jún, resp. október, 14 dní, 300 osôb. Cieľom je spoločné cvičenie v Slovenskej republike.

Taktické cvičenie prieskumných jednotiek. Aktivita sa uskutoční v Belgicku(miesto konania bude upresnené) v mesiaci júl, resp. september (bude upresnené). Za VePS OS SR sa aktivity zúčastní 30 osôb, len s osobnými zbraňami, v trvaní 5 dní. Ide o pokračovanie recipročnej aktivity z roku 2002. Cieľom cvičenia je porovnanie stavu vycvičenosti a metód výcviku prieskumných jednotiek na medzinárodnej úrovni. Za aktivitu zodpovedá 2. pspr PS OS SR.

Maďarská republika

Spolupráca medzi leteckými pátracími a záchrannými službami (spoločné cvičenie). Cieľom je precvičiť činnosť síl a prostriedkov LPZS v rámci pátracích a záchranných operácií a v uskutočňovaní zdravotníckej evakuácie. Aktivita sa uskutoční v Maďarskej republike v septembri, potrvá 5 dní a za SR sa ho zúčastní 20 príslušníkov vzdušných síl OS SR (VVzS, 1.LZ, 3.LZ) s leteckou technikou 2x vrtuľník Mi-17. Počas cvičenia budú príslušníci vzdušných síl OS SR podriadení riaditeľstvu cvičenia. Orgán zodpovedný za spoluprácu s riadiacimi orgánmi je VVzS OS SR.

Spoločný výcvik malých mechanizovaných jednotiek. Aktivita sa uskutoční v Maďarskej republike (miesto konania bude upresnené) v termíne 2. štvrťrok (bude upresnené). Za  OS SR sa na aktivite zúčastní 15 príslušníkov, len s osobnými zbraňami, v trvaní 5 dní. Cieľom aktivity je výmena skúsenosti pri spoločnom výcviku malých mechanizovaných jednotiek. Za aktivitu zodpovedá ľahká brigáda PS OS SR.

Holandské kráľovstvo

Výmena malých leteckých jednotiek (letka). Cieľom aktivity je precvičenie navigácie v malej výške, prepady vzdušných cieľov, lety v skupinách a zlaďovanie vzájomných postupov podľa štandardov NATO. Aktivita sa uskutoční v Holandskom kráľovstve v termíne 1. 5. – 30. 6., potrvá 7 dní a za SR sa jej zúčastní 40 príslušníkov vzdušných síl OS SR (VVzS, 1.LZ) s leteckou technikou 3x MiG-29. Počas výmeny budú príslušníci vzdušných síl OS SR podriadení veleniu VVzS OS SR. Orgán zodpovedný za spoluprácu s riadiacimi orgánmi je VVzS OS SR.

Výmena malých leteckých jednotiek (letka). Cieľom aktivity je precvičenie navigácie v malej výške, prepady vzdušných cieľov, lety v skupinách a zlaďovanie vzájomných postupov podľa štandardov NATO. Aktivita sa uskutoční v Slovenskej republike v termíne 1. 7. – 31. 12., potrvá 7 dní a za HOLANDSKO sa jej zúčastní 40 príslušníkov OS Holandského kráľovstva s leteckou technikou 3x F- 16.

Spoločný výcvik príslušníkov štábu práporu / brigády OS SR. Uvedený výcvik sa uskutoční v Holandskom kráľovstve v počte 10 osôb z veliteľskej skupiny a zo všetkých oddelení štábu 61-66. Cvičenie bude prebiehať počas 1 týždňa. Výcviku predchádza návšteva špecialistov pre výcvik OS HK v SR s cieľom maximalizovať prínos výcviku. Termín bude upresnený. 

Účasť pozorovateľov na konkrétnych cvičeniach PS HK (vojensko-štábne cvičenia brigád, cvičenie medzinárodných síl apod. v HK . Zúčastnia sa 2 príslušníci OS SR (G3) v trvaní 3 dni.

Zriadenie výcvikového strediska pre mladších dôstojníkov zo strednej a východnej Európy v Liptovskom Mikuláši. Dlhodobý pobyt 4 profesionálnych vojakov a ich rodinných príslušníkov z Holandského kráľovstva na území SR.
Zriadenie výcvikového strediska pre mladších dôstojníkov zo strednej a východnej Európy v Liptovskom Mikuláši.  S konaním kurzov pre mladších dôstojníkov v trojmesačných cykloch od 12. mája 2003 za účasti max. 60 študentov, mladších dôstojníkov z krajín NATO a PzM.

Spojené kráľovstvo Veľkej Británie a Severného Írska

Výmena malých leteckých jednotiek MIG – HARRIER. Cieľom aktivity je precvičenie navigácie v malej výške, prepady vzdušných cieľov, lety v skupinách a zlaďovanie vzájomných postupov podľa štandardov NATO. Aktivita sa uskutoční  v Slovenskej republike v termíne od 30. 5 - 7. 6., potrvá 7 dní a zúčastní sa jej 40 osôb a 3 lietadlá HARRIER z Veľkej Británie.

Výmena malých leteckých jednotiek MIG – HARRIER – presunutá z roku 2002. Cieľom aktivity je precvičenie navigácie v malej výške, prepady vzdušných cieľov, lety v skupinách a zlaďovanie vzájomných postupov podľa štandardov NATO. Aktivita sa uskutoční vo Veľkej Británii v termíne 1. 7. – 31. 12.2003, potrvá 7 dní a za SR sa jej zúčastní 40 príslušníkov vzdušných síl OS SR (VVzS, 1.LZ) s leteckou technikou 3x MiG-29. Počas výmeny budú príslušníci vzdušných síl OS SR podriadení veleniu VVzS OS SR. Orgán zodpovedný za spoluprácu s riadiacimi orgánmi je VVzS OS SR.

UNITED STEP. Aktivita sa uskutoční v treťom štvrťroku 2003 (podľa upresnenia) v rámci spolupráce s OS Spojeného kráľovstva Veľkej Británie a Severného Írska  v meste HANNOVER v Spolkovej republike Nemecko. Bude trvať 8 dní a za SR sa jej zúčastní 40 osôb(s osobnými zbraňami). Partnerský cieľ L-0001 (Pozemné operácie a výcvik). Cieľom je precvičiť a overiť nové štábne postupy pri plánovaní obrannej operácie na stupni štábu mnohonárodnej brigády. Za aktivitu zodpovedá G-3 VePS OS SR .

Zriadenie výcvikového strediska pre mladších dôstojníkov zo strednej a východnej Európy v Liptovskom Mikuláši. Dlhodobý pobyt 12 profesionálnych vojakov z Veľkej Británie spolu s rodinnými príslušníkmi na území SR.

Spojené štáty americké

Plánovaný výcvik leteckých síl USA (USAF) v priestoroch leteckej základne Malacky a v priestoroch leteckej strelnice Kuchyňa. Výcvik bude vykonávaný v dvoch až troch turnusoch približne so 180 príslušníkmi v každom turnuse, v termínoch a počtoch techniky a osôb, ktoré budú spresnené v mesiaci január 2003.

B. Vojenské aktivity medzi Ozbrojenými silami Slovenskej republiky a 
     ozbrojenými silami ostatných krajín.

Rakúska republika

8. ročník Medzinárodných majstrovstiev Vojenského veliteľstva Viedeň v zimnom biatlone. Súťaž posádkových veliteľstiev v zimnom biatlone. Aktivita sa uskutoční v mesiaci január v trvaní 6 dní. Aktivity sa zúčastní  9 príslušníkov OS SR.

Súťaž prieskumných hliadok gen. SPANOCCHIHO. Aktivity sa zúčastnia 4 príslušníci OS SR, v termíne jún – september v trvaní 3 dni.

Súťaž PATROLA. Súťaž prieskumných hliadok PATROLA v Rakúskej republike. Aktivita sa uskutoční v období jún – september v trvaní 5 dní. Súťaže sa zúčastnia 6 príslušníci OS SR.

Ukrajina

Spoločný výcvik malých jednotiek v michalovskej mechanizovanej jednotke.
Účasť: Ukrajina – 128mb. Zo SR sa zúčastní 15 príslušníkov OS SR v mesiaci september.

Spoločný výcvik malých jednotiek v michalovskej mechanizovanej jednotke. Účasť: Slovenská republika – 128mb.  Z Ukrajiny jednotka v počte 22 osôb, termín október.

2.	Multilaterálne vojenské cvičenia v rámci programu Partnerstvo za mier

COOPERATIVE NUGGET 2003 – dvojstupňové veliteľsko-štábne cvičenie zamerané na brigádnu  a prápornú úroveň velenia pozemných síl, ktoré sa uskutoční 17. až 21. novembra 2003. Cieľom cvičenia je precvičiť  súčinnosť medzi zúčastnenými zložkami pozemných síl s dôrazom  na velenie, riadenie a logistickú podporu kombinovaných zložiek (CJTF) a koordináciu s mimovládnymi organizáciami a civilným obyvateľstvom. Cvičenia sa zúčastnia štyria príslušníci pozemných síl OS SR. Miesto konania bude upresnené.

COMBINED ENDEAVOR 2003 – spojovacie cvičenie, ktoré sa má uskutočniť 5. až 23.  mája v Nemeckej spolkovej republike. Cieľom je preveriť a zdokumentovať technickú a procedurálnu úroveň interoperability taktických komunikačných a informačných systémov partnerských krajín s krajinami aliancie. Na základe výsledkov cvičenia bude možné prijať ďalšie opatrenia na dosiahnutie požadovanej úrovne interoperability s krajinami NATO a PzM. Cvičenia sa zúčastní sedemnásť príslušníkov pozemných síl OS SR  s 1 ks. mobilného spojovacieho uzla (MSU V-1) od spojpr. PS OS SR a 1ks krátkovlnnej rádiovej stanice RF-5000.  

COOPERATIVE KEY 2003 - letecké cvičenie. Prioritným cieľom je precvičiť a doladiť interoperabilitu pri zasadzovaní leteckých síl, v zabezpečovaní bezletových zón, v priamej leteckej podpore v rámci pátracích a záchranných operácií a v uskutočňovaní zdravotníckej evakuácie. Príslušníci OS SR sa budú podieľať na riadení cvičenia v ponúknutých funkciách na hlavnom štábe cvičenia a zúčastnia sa na plnení transportných a zdravotníckych úloh. Cvičenia sa zúčastní štyridsať príslušníkov vzdušných síl OS SR (VVzS, 1.LZ, 2.LZ a 3.LZ) s technikou - dopravné lietadlo An-26 a vrtuľník Mi-17. Miesto konania : BULHARSKO. Termín: 1.-13.9.2003. Počas cvičenia budú účastníci cvičenia podriadení veliteľstvu AIRSOUTH. Orgán zodpovedný za spoluprácu s riadiacimi orgánmi je VVzS OS SR.

AMPLE TRAIN 2003 (EXAT 03) – logistické cvičenie NATO, ktoré sa uskutoční 26. - 30. mája 2003 v Kecskement v Maďarskej republike. Cvičenia sa zúčastnia dvaja príslušníci vzdušných síl OS SR (VVzS, 1.LZ, 2.LZ). Cieľom cvičenia je precvičenie postupov vzájomnej obsluhy lietadiel členských krajín NATO. Počas cvičenia budú účastníci cvičenia podriadení veliteľstvu SHAPE. Orgán zodpovedný za spoluprácu s riadiacimi orgánmi je VVzS OS SR.

COOPERATIVE SUPPORT 2003 – štábne logistické cvičenie, ktoré sa má uskutočniť v mesiaci október v Rakúskej republike. Je určené pre dôstojníkov NATO a partnerských krajín, ktorí budú príslušníkmi kombinovaného mnohonárodného štábu a budú cvičiť plánovanie a riadenie logistickej podpory operácií  mnohonárodných síl podľa logistickej doktríny NATO. Cvičenia sa zúčastnia traja príslušníci GŠ OS SR.

OPEN ROAD 2003  – seminár NATO/PzM krajín, ktorý sa uskutoční 20. až 22. januára 2003 v Spojených štátoch amerických. Cieľom seminára bude zdokonaliť prácu vyšších dôstojníkov  pri spoločnom plánovaní  a riešení boja proti terorizmu. Seminára sa zúčastní jeden príslušník GŠ OS SR.

ALLIED ACTION 2003 – medzinárodné cvičenie NATO/PzM, ktoré sa uskutoční             17. októbra až 2. decembra 2003. Cieľom cvičenia bude precvičiť implementáciu konceptu  CJTF so zameraním na pozemný komponent,  spôsoby velenia a riadenia operácií medzi veliteľstvami NATO a partnerskými krajinami. Počas cvičenia budú  riešené krízové situácie vojenského a nevojenského charakteru. Dôraz bude položený na riešenie súčinnosti medzi vojenskými jednotkami a vládnymi, mimovládnymi a medzinárodnými organizáciami. Aktivity sa zúčastní šestnásť príslušníkov OS SR. Miesto konania bude upresnené.

CJTF HQ EXERCISE 2003 – medzinárodné cvičenie NATO/PzM krajín. Cieľom cvičenia bude precvičiť  príslušníkov mnohonárodného veliteľstva CJTF HQ  v plánovaní mierových operácií pod vedením NATO. Aktivity sa zúčastní desať príslušníkov OS SR. Miesto konania bude upresnené.

COOPERATIVE KNOWLEDGE 2003 – medzinárodné cvičenie NATO/PzM krajín. Cvičenie sa uskutoční 10. až 20. septembra 2003 vo Fínskej republike. Cieľom bude zdokonalenie činnosti príslušníkov spojovacích a komunikačných systémov zaradených do zložiek mnohonárodného veliteľstva CJTF. Cvičenia sa zúčastnia traja príslušníci GŠ OS SR.

CMEP EXERCISE 2003 – medzinárodné cvičenie zamerané na plánovanie operácií v súčinnosti s civilným sektorom. Cvičenie sa uskutoční 7. až 12. októbra 2003 v Bulharsku. Aktivity sa zúčastní jeden príslušník pozemných síl OS SR. 

COOPERATIVE ASSOCIATE 2003  – medzinárodné cvičenie NATO/PzM krajín. Cieľom cvičenia je výcvik a zdokonalenie príslušníkov štábu brigády predurčených na prácu v mnohonárodnom veliteľstve CJTF. Cvičenie sa uskutoční v marci a novembri 2003 v Bulharskej republike. Aktivity sa zúčastní osem príslušníkov pozemných síl OS SR.

COOPERATIVE OSPREY 2003 – veliteľsko-štábne cvičenie pozemných síl taktického stupňa s podporou výpočtovej techniky podľa koncepcie cieleného výcviku operácií v krízových oblastiach. Cvičenie sa uskutoční 31. marca až 4. apríla 2003 v Rumunskej republike a 10. až 23. júna 2003 v USA. Aktivity sa zúčastnia traja príslušníci pozemných síl OS SR na oboch fázach.

CMX 2003 – medzinárodné cvičenie NATO/PzM krajín. Cieľom cvičenia je zladenie práce v štáboch krízového manažmentu. Cvičenie sa uskutoční v Belgickom kráľovstve. Aktivity sa zúčastnia traja príslušníci rezortu ministerstva obrany, resp. Ozbrojených síl SR.  

COOPERATIVE LANTERN 2004 – konferencia k veliteľsko-štábnemu cvičeniu s podporou simulačných technológií, ktoré má byť vykonané v roku 2004. Cieľom cvičenia je pochopenie základov operácie na podporu mieru a precvičenie veliteľsko-štábnych procedúr vykonávaných počas vedenia operácií na podporu mieru. Konferencie v roku 2003 sa zúčastní šesť príslušníkov pozemných síl OS SR. Cvičenia v roku 2004 sa  zúčastní trinásť príslušníkov pozemných síl OS SR a traja príslušníci Vojenskej polície. Miesto konania bude upresnené.

COOPERATIVE ZENITH 2004 – konferencia k veliteľsko-štábnemu cvičeniu, ktoré má byť vykonané v roku 2004.  Cieľom  cvičenia je  precvičenie velenia a riadenia taktických vzdušných operácií so zameraním na pátranie a záchranu s použitím postupov NATO. Konferencie v roku 2003 sa zúčastnia traja príslušníci vzdušných síl OS SR. Miesto a termín konania budú upresnené.

COOPERATIVE BEST EFFORT 2004 – konferencia k medzinárodnému cvičeniu, ktoré má byť vykonané v roku 2004. Cieľom cvičenia bude zdokonalenie a výmena skúseností ľahkých (peších) jednotiek v štandartných situáciách pre mierové operácie do stupňa čata a oddiel. Konferencie v roku 2003 sa zúčastnia traja príslušníci pozemných síl OS SR. Miesto konania bude upresnené.

ANTROPOID 2003  – medzinárodné cvičenie hliadok vo výsadkovom viacboji na území Slovenskej republiky. Aktivita sa uskutoční v mesiaci september v dĺžke 7 dní s predpokladanou účasťou cca stopäťdesiat osôb.

LETECKÉ  DNI 

Spojené kráľovstvo Veľkej Británie a Severného Írska

1. – 31. 8. 2003             FAIRFORD                 15 osôb          1x An-26, 3x MiG-29
                                                                                                                    
16.7. – 20.7.2003          FAIRFORD                 20+6 osôb      Biele Albatrosy    

1.7. – 30.9.2003            FARNBOROUGH       2 osoby

Holandské kráľovstvo

20. – 21. 6. 2003                                             15 osôb           1x MiG-29, 1x An-26
                                                                                                                         
1. – 31. 8. 2003                                               15 osôb           1x An-26, 3x MiG-29
                                                                                                                                     
1.7. – 30.9.2003                                              20+6 osôb       Biele Albatrosy     

Belgické kráľovstvo

31. 5. – 1. 6. 2003              LIEGE                   20 osôb           2x Mi-24, 2x Mi-17
                                                                                                                       
1.7. – 30.9.2003                                              20 osôb           Biele Albatrosy

1.8. – 31.8.2003                                              20 osôb          1xMi-17, 2x Mi-24

Francúzska republika

1.4. – 30.6.2003                                             20 osôb           Biele Albatrosy

7.- 9.6.2003                    CAMBRAI               15 osôb          3x MiG-29, 1x An- 26

Maďarská republika

16. – 17. 8. 2003                                             15 osôb          1x Mi-17

1.6. – 30.6.2003                                              15 osôb          1xAn-26, 2x MiG-29
                                                                                                                                
1.7. – 30.9.2003                                              20 osôb           Biele Albatrosy         

1.7. – 30.9.2003                                                                      Biele Albatrosy  

Poľská republika

1. – 31. 8. 2003                RADOM                 20 osôb            1x Mi-17, 2x Mi-24
                                                                                                                                                                                                                                  
1.7. – 30.9.2003                                             20 osôb             Biele Albatrosy                       

Rakúska republika

27. – 28. 6. 2003           ZELTWEG               20 osôb             1x Mi-17, 2x Mi-24

Česká republika

6. – 7. 9. 2003      HRADEC KRÁLOVÉ	     15 osôb              1x An-26, 2x MiG-29
                                                                                                    
1.7. – 30.09.2003                                          20 osôb              Biele Albatrosy             

Dánske kráľovstvo

14. – 16. 6. 2003                                           15 osôb              1x MiG-29, 1x An-26    

Slovenská republika

30. 5. – 2. 6.2003                 SLIAČ               SVK 90 osôb      Ang., Hol., Nem., Fran.
                                                                                                                                                                                                                              
1.7. – 30.9.2003                   Košice               XYZ 50 osôb          

Talianska republika

1.4. – 30.6.2003                                             20 osôb             Biele Albatrosy

1.7. – 30.9.2003                                             20 osôb             Biele Albatrosy 

Návrh na zriadenie Úradu vojenského predstaviteľa pri Vojenskom výbore NATO a Kontaktného tímu pri Hlavnom veliteľstve spojeneckých ozbrojených síl v Európe

Na zabezpečenie plnenia úloh ozbrojených síl Slovenskej republiky pri Organizácii Severoatlantickej zmluvy sa dňom 1. januára 2003 zriaďujú v súlade so zákonom o ozbrojených silách Slovenskej republiky č. 321/2002 Z.z., článkom 6, odsekom (2), písmenom c) v rámci Stálej delegácie Slovenskej republiky pri Organizácii Severoatlantickej zmluvy nasledovné úrady Ozbrojených síl Slovenskej republiky:
a)	Úrad vojenského predstaviteľa pri Vojenskom výbore NATO so sídlom v Bruseli, Belgické kráľovstvo
b)	Kontaktný tím pri Hlavnom veliteľstve spojeneckých síl v Európe so sídlom v Monse, Belgické kráľovstvo.

Po ukončení ratifikačného procesu a prijatí Slovenskej republiky do Organizácie Severoatlantickej zmluvy sa Kontaktný tím pri Hlavnom veliteľstve spojeneckých síl v Európe reorganizuje na Úrad národného vojenského predstaviteľa pri Hlavnom veliteľstve spojeneckých síl v Európe so sídlom v Monse, Belgické kráľovstvo.